Source: http://docplayer.fi/18011504-Julkaisusarja-5-2016-nivolumabi-edenneen-munuaissyovan-hoidossa.html
Timestamp: 2018-12-16 18:34:51+00:00
Document Index: 24508587

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

JULKAISUSARJA 5/2016 NIVOLUMABI EDENNEEN MUNUAISSYÖVÄN HOIDOSSA - PDF
JULKAISUSARJA 5/2016 NIVOLUMABI EDENNEEN MUNUAISSYÖVÄN HOIDOSSA
Download "JULKAISUSARJA 5/2016 NIVOLUMABI EDENNEEN MUNUAISSYÖVÄN HOIDOSSA"
Viljo Oksanen
1 JULKAISUSARJA 5/2016 NIVOLUMABI EDENNEEN MUNUAISSYÖVÄN HOIDOSSA
2 NIVOLUMABI EDENNEEN MUNUAISSYÖVÄN HOIDOSSA Fimea kehittää, arvioi ja informoi -julkaisusarja 5/2016 Lääkealan turvallisuus- ja kehittämiskeskus Fimea 2016 Julkaisija Lääkealan turvallisuus- ja kehittämiskeskus Fimea Postiosoite: PL 55, FIMEA Puh. vaihde: Jakelutiedot ISBN ISSN-L ISSN (painettu) ISSN (verkkojulkaisu) ARVIOINTIRYHMÄ Piia Rannanheimo Proviisori, lääketaloustieteilijä Lääkehoitojen arviointi -prosessi Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. Ulla Härkönen LL, TtM, MPH, tutkijalääkäri Lääkehoitojen arviointi -prosessi Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. Vesa Kiviniemi FL, tilastotieteilijä Lääkehoitojen arviointi -prosessi Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. Tuomas Oravilahti FM, proviisori, lääketaloustieteilijä Lääkehoitojen arviointi -prosessi Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. KLIININEN ASIANTUNTIJA Olli Tenhunen LT, ylilääkäri Lääkevalmisteiden arviointi -prosessi Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. 2
3 SISÄLLYSLUETTELO TIIVISTELMÄ... 4 RESUMÉ... 5 ABSTRACT JOHDANTO ARVIOITAVAN LÄÄKEHOIDON JA HOITO- VAIHTOEHTOJEN KUVAUS Mikä on arvioitava lääke ja mihin sitä käytetään? Mitä hoitovaihtoehtoja nivolumabille on jo käytössä? Miten nivolumabi eroaa sen hoitovaihtoehdoista? KLIININEN VAIKUTTAVUUS JA TURVALLISUUS Missä tutkimuksissa nivolumabin vaikutuksia on arvioitu? CheckMate 025 -tutkimus Meneillään olevat tutkimukset Mikä on nivolumabin vaikutus hoidon lopputuloksiin? Kokonaiselossaoloaika Elossaoloaika ennen taudin etenemistä Hoitovaste Elämänlaatu Onko nivolumabin vaikutus erilainen eri potilasryhmissä? Millainen on nivolumabin turvallisuus hoitovaihtoehtoihin verrattuna? Pohdinta KUSTANNUKSET Mikä on nivolumabin ja sen hoitovaihtoehtojen hinta? Millainen on nivolumabihoidon kokonaiskustannus hoitovaihtoehtoihin verrattuna? Mikä on nivolumabihoidon budjettivaikutus? Pohdinta LÄHTEET LIITTEET
4 TIIVISTELMÄ Rannanheimo P, Härkönen U, Kiviniemi V, Oravilahti T. Nivolumabi edenneen munuaissyövän hoidossa. Lääkealan turvallisuus- ja kehittämiskeskus Fimea. Fimea kehittää, arvioi ja informoi -julkaisusarja 5/ s. ISBN Nivolumabi on PD-1-vasta-aineiden ryhmään kuuluva syöpälääke. Se on tarkoitettu edenneen munuaissyövän hoitoon aikuispotilaille, jotka ovat saaneet aikaisemmin vähintään yhtä hoitoa. Nivolumabilla on myös muita käyttöaiheita. Tämän arvioinnin tavoitteena on selvittää nivolumabin hoidollisia ja taloudellisia vaikutuksia edenneen munuaissyövän hoidossa. Edennyt munuaissyöpä on vakava sairaus, jossa viiden vuoden elossaolo-osuuden ennusteen on arvioitu olevan 0 32 %. Tällä hetkellä edenneen munuaissyövän toisen tai myöhemmän linjan hoitona käytetään aksitinibia, everolimuusia, patsopanibia, sorafenibia tai sunitinibia. Hoidon valintaan vaikuttaa muun muassa potilaan aiemmin käyttämä hoito. Näyttö nivolumabin tehosta edenneen munuaissyövän hoidossa perustuu yhteen faasin III tutkimukseen. Tutkimukseen otettiin mukaan 821 edennyttä tai metastasoitunutta munuaissyöpää (kirkassolusyöpä) sairastavaa potilasta, jotka olivat aiemmin saaneet yhdestä kahteen antiangiogeenistä (verisuonten kasvua estävää) hoitoa. Potilaat satunnaistettiin saamaan joko nivolumabia tai everolimuusia. Tutkimuksen perusteella nivolumabi on teholtaan parempi kuin everolimuusi edenneen munuaissyövän hoidossa. Tutkimuksessa elossaoloajan mediaani oli nivolumabia saaneessa ryhmässä 5,4 kuukautta pidempi kuin everolimuusiryhmässä (25,0 kk vs. 19,6 kk, hasardisuhde 0,73, 95 %:n LV 0,57 0,93). Myös potilaiden raportoima elämänlaatu oli nivolumabiryhmässä parempi kuin everolimuusiryhmässä. Kasvaimen PD-L1-ilmentyminen ei vaikuttaisi olevan tekijä, jonka avulla voidaan ennustaa nivolumabihoidon vaikutusta edennyttä munuaissyöpää sairastaviin potilaisiin. Lisäksi nivolumabihoidon suhteellinen vaikutus kokonaiselossaoloaikaan (hasardisuhde, HR) on samansuuntainen eri alaryhmissä. Merkittävin epävarmuuden lähde on hoidon kesto. Julkaistun tutkimustiedon perusteella ei tiedetä, onko lyhytkestoisen hoidon vaikutuksissa eroa verrattuna pitkäkestoiseen nivolumabihoitoon. Nivolumabin turvallisuusprofiili näyttää suotuisalta everolimuusihoitoon verrattuna. Nivolumabin yleisimpiä haittavaikutuksia ovat väsymys, pahoinvointi, kutina, ripuli, vähentynyt ruokahalu ja ihottuma. Lisäksi nivolumabin käyttöön liittyy immuunivälitteisiä haittavaikutuksia. Nivolumabihoito maksaa euroa potilasta kohti, kun hoidon kesto on 5,5 8,9 kuukautta. Hoidon kokonaiskustannukset riippuvat oleellisesti hoidon pituudesta. Lisäkustannukset nivolumabin hoitovaihtoehtoihin verrattuna ovat noin euroa potilasta kohti. Fimean näkemykseen mukaan on mahdollista, että nivolumabilla hoidetaan vuodessa noin 50 munuaissyöpäpotilasta. Se tarkoittaa noin 1,2 3,7 miljoonan vuotuista budjettivaikutusta. Budjettivaikutus riippuu muun muassa hoidettujen potilaiden lukumäärästä, hoidon kestosta ja siitä, korvaako nivolumabi sen hoitovaihtoehtojen käyttöä vai käytetäänkö sitä muiden hoitovaihtoehtojen lisäksi yhtenä uutena hoitolinjana. 4
5 RESUMÉ Rannanheimo P, Härkönen U, Kiviniemi V, Oravilahti T. Nivolumab vid behandling av avancerad njurcellscancer. Säkerhets- och utvecklingscentret för läkemedelsområdet Fimea. Publikationsserien Fimea utvecklar, utvärderar och informerar 5/ s. ISBN Nivolumab är ett läkemedel i gruppen av PD-1-antikroppar. Det är avsett för behandling av avancerad njurcellscancer hos vuxna patienter efter tidigare behandling. Nivolumab har även andra indikationer. Målet med denna utvärdering är att granska de medicinska och ekonomiska effekterna vid behandling av avancerad njurcellscancer. Avancerad njurcellscancer är en allvarlig sjukdom för vilken prognosen för fem års överlevnadsandel har uppskattats vara 0 32 procent. Som andra linjens eller senare behandling av avancerad njurcellscancer användas axitinib, everolimus, sorafenib, pazopanib eller sunitinib. Behandlingen som patienten tidigare fått inverkar på valet av behandling. Forskningsunderlaget på nivolumabs effekt vid behandling av avancerad njurcellscancer baserar sig på en fas III studie. I studien togs med 821 patienter som led av avancerad eller metastaserad njurcellscancer (klarcellig njurcellscancer) och som tidigare hade fått en till två olika antiangiogena (förhindrar blodkärlens tillväxt) behandlingar. Patienterna randomiserades för behandling med antingen nivolumab eller everolimus. Utgående från studien har nivolumab bättre effekt än everolimus vid behandling av avancerad njurcellscancer. I studien var medianen för överlevnadstiden i gruppen som behandlats med nivolumab 5,4 månader längre än i everolimusgruppen (25,0 mån. vs. 19,6 mån., riskkvot 0,73, 95 % konfidensintervall 0,570,93). Patienterna i nivolumabgruppen rapporterade även en förbättrad livskvalitet. Uttryck av PD-L1 i tumören verkar inte vara en faktor med hjälp av vilken det är möjligt att prognostisera effekten av nivolumabbehandling hos patienter med avancerad njurcellscancer. Den proportionella effekten av nivolumabbehandling på den totala överlevnadstiden (riskförhållande, HR) är likriktad i de olika undergrupperna. Den största källan till osäkerhet är längden på behandlingen. På basis av forskningsunderlaget vet man inte, om det förekommer skillnader i effekten av kortvarig behandling jämfört med långvarig nivolumabbehandling. Säkerhetsprofilen för nivolumab ser gynnsam ut jämfört med everolimusbehandling. De vanligaste biverkningarna av nivolumab är trötthet, illamående, klåda, diarré, nedsatt aptit och eksem. Användningen av nivolumab är även förenad med immunförmedlade biverkningar. Nivolumabbehandling kostar euro per patient när behandlingstiden är 5,58,9 månader. De totala kostnaderna är i väsentlig grad beroende av längden på behandlingen. Tilläggskostnaderna jämfört med alternativa behandlingar till nivolumab är cirka euro per patient. Enligt Fimea kommer möjligtvis omkring 50 patienter årligen att behandlas med nivolumab. Detta innebär en budgeteffekt om cirka 1,23,7 miljoner euro per år. Budgeteffekten är beroende på antalet patienter som behandlas och om nivolumab ersätter användningen av alternativa behandlingar eller om den används utöver andra behandlingsalternativ som en ny behandlingslinje. 5
6 ABSTRACT Rannanheimo P, Härkönen U, Kiviniemi V, Oravilahti T. Nivolumab in the treatment of advanced kidney cancer. Finnish Medicines Agency Fimea. Serial Publication Fimea Develops, Assesses and Informs 5/ p. ISBN Nivolumab is a PD-1 antibody intended for the treatment of advanced kidney cancer in adult patients who have received prior therapy. Nivolumab also has other therapeutic indications. The purpose of this assessment is to explore the therapeutic and economic effects of nivolumab in advanced kidney cancer. Advanced kidney cancer is a serious disease for which the estimated five-year survival rate is 0 32%. The treatment options for second-line or subsequent treatments for advanced kidney cancer include axitinib, everolimus, sorefenib, sunitinib and pazopanib. The patient's prior therapies affect the choice of treatment. Evidence on the efficacy of nivolumab in the treatment of advanced kidney cancer is based on one Phase III trial. 821 patients with advanced or metastatic kidney cancer (clear cell cancer) who had previously received one to two courses of anti-angiogenic (blood vessel growth inhibiting) therapy were enrolled in the trial. The patients were randomised to receive either nivolumab or everolimus. The results of the study suggest that nivolumab is more effective than everolimus in the treatment of advanced kidney cancer. The median survival time in patients receiving nivolumab was 5.4 months longer than in patients receiving everolimus (25.0 months vs months, hazard ratio 0.73, 95% CI ). Similarly, the patient reported quality of life was better in the group receiving nivolumab than in the group receiving everolimus. The tumor's PD-L1 expression does not appear to be a factor that predicts the effects of nivolumab treatment in patients with advanced kidney cancer. In addition, the relative effect of nivolumab treatment on overall survival (hazard ratio, HR) is similar in different subgroups. The duration of the treatment represents the most significant element of uncertainty. On the basis of the published research data, it is impossible to tell whether the effects of short-term treatment are different from long-term nivolumab treatment. Compared to everolimus, nivolumab has a favourable safety profile. The most common adverse reactions to nivolumab are fatigue, nausea, pruritus, diarrhoea, decreased appetite and rash. The use of nivolumab is also associated with immune-mediated adverse reactions. The cost of nivolumab treatment is EUR 46,000 74,000 per patient when the duration of treatment is months. The overall cost of treatment largely depends on the duration of the treatment. Additional costs compared to alternative treatments are approximately EUR 25,000-54,500 per patient. In Fimea's view, around 50 patients could be treated with nivolumab each year, equivalent to an annual budget impact of EUR million. The budget impact depends on the number of patients treated, and whether nivolumab replaces alternative therapies or is used as a new line of therapy in addition to other treatment options. 6
7 1 JOHDANTO Vuonna 2014 Suomessa raportoitiin 907 uutta munuaissyöpätapausta (ICD-10 koodi: C64) ja 358 munuaissyöpäkuolemaa. Kaikista uusista syöpätapaukista munuaissyöpiä on noin kolme prosenttia. Munuaissyövän suhteellinen elossaololuku viiden vuoden kuluttua syövän toteamisesta on miehillä 64 prosenttia ja naisilla 68 prosenttia. (Suomen syöpärekisteri 2016) Munuaissyöpä leviää usein ympäristöönsä ja metastasoi sisäelimiin. Jopa prosentilla potilaista todetaan metastasoinut tauti jo diagnoosivaiheessa (Suomen syöpärekisteri 2016). Metastaattiseen tautiin liittyy huonompi ennuste kuin paikalliseen tautiin: viiden vuoden ennusteen on raportoitu vaihtelevan välillä 0 32 % (Escudier ym. 2014). Edenneen munuaissyövän hoidossa tavoitellaan mahdollisimman pitkäkestoista elinaikaa, hyvää elämälaatua ja vastetta mahdollisimman vähin haitoin. Uusi syöpälääke nivolumabi on tarkoitettu monoterapiana aikuisten edenneen munuaiskarsinooma hoitoon aiemman hoidon jälkeen. Tämän arvioinnin tavoitteena on selvittää nivolumabin hoidollisia ja taloudellisia vaikutuksia tässä käyttöaiheessa sen hoitovaihtoehtoihin verrattuna. Arviointiaiheen määrittelyn yksityiskohdat on esitetty taulukossa 1. Taulukko 1. Väestö (P) Arviointiaiheen määrittely ja rajaus. Edennyttä munuaissyöpää sairastavat aikuiset, joiden syöpää on hoidettu aiemmin. Arvioitava lääkehoito (I) Vertailuhoito (C) Alaryhmät: ikä PD L1 -status MSKCC-ennustepisteet Hoitolinja (toisen / myöhemmän vaiheen hoito) Nivolumabi Aksitinibi Everolimuusi Patsopanibi Sorafenibi Sunitinibi Lopputulokset (O) Kokonaiselinaika (OS) Elinaika ennen taudin etenemistä (PFS) Vasteosuus Tärkeimmät haitat Elämänlaatu Kustannukset MSKCC: Memorial Sloan-Kettering Cancer Center; OS (overall survival): kokonaiselinaika; aika satunnaistamisesta kuolemaan; PFS (progression-free survival): elinaika ennen taudin etenemistä; aika satunnaistamisesta taudin etenemiseen tai kuolemaan. 7
8 2 ARVIOITAVAN LÄÄKEHOIDON JA HOITO- VAIHTOEHTOJEN KUVAUS 2.1 Mikä on arvioitava lääke ja mihin sitä käytetään? Nivolumabi on monoklonaalinen vasta-aine, joka sitoutuu PD-1 eli programmed death-1 - reseptoreihin. PD-1-reseptorin esto johtaa immuunijärjestelmän aktivoitumiseen, jotta elimistön oma puolustusmekanismi voisi tuhota syöpäsoluja. (Lu ym. 2015) Nivolumabin suositeltu hoitoannos on 3 mg/kg laskimoon 60 minuutin infuusiona kahden viikon välein. Nivolumabihoitoa jatketaan niin kauan kuin siitä todetaan olevan kliinistä hyötyä tai kunnes potilas ei enää siedä sitä. (valmisteyhteenveto) Munuaiskarsinooman lisäksi nivolumabin käyttöaiheita ovat edenneen melanooman ja paikallisesti edenneen tai etäpesäkkeisen ei-pienisoluisen keuhkosyövän hoito. 2.2 Mitä hoitovaihtoehtoja nivolumabille on jo käytössä? Edenneen munuaissyövän hoidossa, potilailla joiden syöpää on hoidettu aiemmin vähintään yhden kerran, voidaan käyttää everolimuusia, aksitinibia, sorafenibia, patsopanibia tai sunitinibia. Seuraavassa on esitetty niiden hyväksytyt käyttöaiheet: Aksitinibi on tarkoitettu edennyttä munuaissolukarsinoomaa sairastavien aikuispotilaiden hoitoon aiemman sunitinibi- tai sytokiinihoidon epäonnistuttua (valmisteyhteenveto). Everolimuusi on tarkoitettu levinneen ja etäpesäkkeisen munuaiskarsinooman hoitoon potilailla, joiden tauti on edennyt VEGF-täsmähoidon aikana tai sen jälkeen (valmisteyhteenveto). Patsopanibi on tarkoitettu aikuisille edenneen munuaissyövän ensilinjan hoitoon ja potilaille, jotka aikaisemmin ovat saaneet sytokiinihoitoa edenneen taudin hoitoon (valmisteyhteenveto). Sorafenibi on tarkoitettu niiden edennyttä munuaissyöpää sairastavien potilaiden hoitoon, joiden aiempi alfa-interferoni- tai interleukiini-2-pohjainen hoito ei ole tuottanut tulosta tai joille sellainen hoito ei sovi (valmisteyhteenveto). Sunitinibi on tarkoitettu edenneen/metastasoituneen munuaissolukarsinooman (MRCC) hoitoon aikuisille (valmisteyhteenveto). Asiantuntija-arvion mukaan yhtenäistä ja ohjaavaa kansallista hoitosuositusta edenneen munuaissyövän hoidosta ei ole. Yleisesti on sovellettu ESMO:n (European Society for Medical Oncology) hoitosuositusta (Escudier ym. 2014), jossa esitetyt hoitovaihtoehdot on kuvattu taulukossa 2. 8
9 Taulukko 2. Hoitolinja (histologia) 1. linja (kirkassolu) 2. linja (kirkassolu) 3. linja (kirkassolu) Edenneen tai metastasoituneen munuaissyövän hoitovaihtoehdot ESMO:n (European Society for Medical Oncology) hoitosuosituksen mukaan (Escudier ym. 2014). (ei-kirkassolu) Temsirolimuusi [III, B] Sunitinibi [III, B] Sorafenibi [III, B] 1 Näytön aste luokitellaan asteikolla I V, Suosituksen vahvuus luokitellaan asteikolla A-E (Escudier ym. 2014). mtor: nisäkkään rapamysiinin kohde (the mammalian target of rapamycin) -nimisen proteiinin estäjä (everolimuusi ja temsirolimuusi); sytokiini: interferonit (INF-α) ja interleukiinit (IL-2); TKI: tyroosikinaasin estäjä (sorafenibi, sunitinibi patsopanibi ja aksatinibi). ESMO:n vuonna 2014 julkaistussa suosituksessa ei ole huomioitu uusia munuaissyövän hoitoon tarkoitettuja lääkkeitä kuten nivolumabia ja kabotsantinibia. Sekä nivolumabi että kabotsantinibi on huomioitu esimerkiksi Euroopan urologiayhdistyksen (EAU) (Powels ym. 2016) ja NCCN:n (National Comprehensive Cancer Network, NCCN Guidelines Version ) päivitetyissä hoitosuosituksessa. Kabotsantinibille ei toistaiseksi (huhtikuussa 2016) ole myönnetty myyntilupaa edenneen munuaissyövän hoitoon Euroopassa. Sitä on tutkittu tässä käyttöaiheessa yhdessä faasin III -päätutkimuksessa (Choueiri ym. 2015). Asiantuntija-arvion mukaan edenneen tai metastasoituneen munuaissyövän tavallisin ensilinjan hoitovaihtoehto Suomessa on sunitinibi. Myös patsopanibia käytetään. Huonon ennusteen potilailla ensilinjan hoitona käytetään usein temsirolimuusia. Bevasitsumabin ja IFN-α:n hoitoyhdistelmää on Suomessa käytetty vähän, ja IL-2:n käyttö on kliinisten asiantuntijaarvioiden mukaan hyvin harvinaista. (Kiviniemi ym. 2013) Vastaavasti asiantuntija-arvion ja Kelan korvaustietojen perusteella (taulukko 3) everolimuusi on ollut tavallisin toisen tai myöhemmän linjan hoitovaihtoehto Suomessa. Toista tyroosikinaasin estäjää (TKI) voidaan harkinta, jos ensilinjan TKI-hoidolle on tullut erittäin hyvä ja pitkäkestoinen vaste. Esimerkiksi aksitinibin käyttö edenneen munuaissolukarsinooman toisen tai myöhemmän linjan hoitona näyttää yleistyvän: vuonna 2014 aksitinibiostoista sai Kela-korvausta 35 potilasta ja vuonna potilasta. Taulukko 3. Ryhmä Hyvä tai kohtalainen ennuste Standardihoito [näytön aste, suosituksen vahvuus] 1 Sunitinibi [I, A] Bevasitsumabi + INF-α [I, A] Patsopanibi [I, A] Temsirolimuusi [II, A] Nivolumabin hoitovaihtoehdoista munuaissyöpädiagnoosilla (C64-alkuinen ICD-10 -koodi) Kela-korvausta saaneiden potilaiden lukumäärä vuonna 2015 (Kelan tiedoksianto ). 1 endoteelikasvutekijäreseptorin estohoito kuten sunitinibi- tai sorafenibihoito Vaihtoehto [näytön aste, suosituksen vahvuus] 1 Suuri annos IL-2 [III, C] Sorafenibi [II, B] Bevasitsumabi + matala annos INF-α [III, A] Huono ennuste Temsirolimuusi [II, A] Sunitinibi [II, B] Sorafenibi [III, B] Aiempi sytokiinihoito Aksitinibi [I, A] Sorafenibi [I, A] Patsopanibi [II, A] Aiempi TKI-hoito Aksitinibi [I, B] Everolimuusi [II, A] 2 aiempaa TKI-hoitoa Aiempi TKI- ja mtor-hoito Korvauksia saaneita Everolimuusi [II, A] Sunitinibi [III, A] Sorafenibi [II, A] Sorafenibi [I, B] Muu TKI-hoito [IV, B] Aiemman hoidon uusiminen [IV, B] Korvauksen edellytys (korvausnumero) Aksitinibi 81 Edennyttä munuaissolukarsinoomaa sairastavien aikuispotilaiden hoito aiemman sunitinibi- tai sytokiinihoidon epäonnistuttua (168) Everolimuusi 106 Edenneen munuaissyövän hoito potilailla, joiden tauti on edennyt VEGF-estohoidon 1 aikana tai sen jälkeen (158) Patsopanibi 220 Edenneen munuaissyövän hoito (159) Sunitinibi 328 Levinneen munuaissyövän hoito (197) Sorafenibi 63 Edenneen munuaissyövän hoitoon, kun aiempi hyvän hoitokäytännön mukainen lääkehoito ei ole tuottanut tulosta tai ei sovi potilaalle (198) 9
10 Vuonna 2015 yhteensä 308 henkilöllä oli voimassa oleva erityiskorvausoikeus aksitinibi- (korvausnumero: 168), everolimuusi- (158) tai sorafenibihoitoon (198) munuaissyöpädiagnoosilla (C64 alkuinen ICD-10 -koodi). Näistä 199 henkilöä (65 %) sai korvausta aksitinibista, everolimuusista tai sorafenibista samana vuonna. (Kelan tiedoksianto ) 2.3 Miten nivolumabi eroaa sen hoitovaihtoehdoista? Nivolumabi annostellaan infuusiona sairaalassa. Aksitinibin, everolimuusin, patsopanibin, sorafenibin ja sunitinibin lääkemuoto on kapseli tai tabletti. Ne potilas voi ottaa itse kotona. Nivolumabin toimintaperiaate poikkeaa huomattavasti hoitovaihtoehdoista. Nivolumabi on monoklonaalinen vasta-aine, joka sitoutuu PD-1-reseptoreihin. PD-1-reseptorin esto lisää immuunijärjestelmän aktiivisuutta ja herkkyyttä reagoida syöpäsoluihin. Hoitovaihtoehdot ovat pienimolekyylisiä proteiinikinaasin estäjiä, joiden toiminta perustuu kasvainsolujen kasvun tai verisuonituksen estoon. Everolimuusi on mtor-reseptorin estäjä. Aksitinibi, patsopanibi, sunitinibi ja sorafenibi estävät useiden tyrosiinikinaasien toimintaa. Näitä ovat mm. verisuonten endoteelikasvutekijän reseptorit (VEGFR), verihiutalekasvutekijän reseptorit, (PDGFR) ja kantasolutekijän reseptorit (c-kit). Sorafenibi vaikuttaa myös Raf-kinaaseihin. 10
11 3 KLIININEN VAIKUTTAVUUS JA TURVALLISUUS 3.1 Missä tutkimuksissa nivolumabin vaikutuksia on arvioitu? Nivolumabin myyntilupa edenneen munuaissyövän hoidossa potilailla, jotka ovat saaneet vähintään yhtä hoitoa, perustuu yhteen päätutkimukseen (CheckMate 025 -tutkimus, Motzer ym. 2015a). CheckMate 025 -tutkimus on kuvattu lyhyesti taulukossa 4. Samassa taulukossa on kuvattu myös ne tutkimukset, joihin vertailuhoitojen myyntilupa (edenneen munuaissyövän toisen tai myöhemmän linjan hoitona) perustuu. Taulukko 4. Lääke (tutkimus) Nivolumabi (Motzer ym. 2015a) Aksitinibi (Rini ym. 2011) Everolimuusi (Motzer ym. 2008) Patsopanibi (Sternberg ym. 2010) Sorafenibi (Escudier ym. 2007) Sunitinibi (Motzer ym. 2006a) Sunitinibi (Motzer ym. 2006b) Nivolumabin, aksitinibin, everolimuusin, patospanibin, sorafenibin ja sunitinibin päätutkimukset (toinen tai myöhempi hoitolinja), jotka on huomioitu myyntiluvassa. Vertailuhoito Aiempi hoito N Ensisijainen lopputulos Everolimuusi Sunitinibi (59 %) 821 OS Patsopanibi (30 %) Sorafenibi Sunitinibi (54 %) Sytokiini (35 %) Bevasitsumabi (8 %) Temsirolimuusi (3 %) 723 PFS Lume Sorafenibi tai sunitinibi 410 PFS Lume Sytokiini (46 %) tai 435 PFS ei aiempaa hoitoa (54 %) Lume Sytokiini 903 OS Ei vertailuhoitoa Sytokiini 63 ORR Ei vertailuhoitoa Sytokiini 106 ORR ORR (objective response rate): vasteosuus; OS (overall survival): kokonaiselinaika; PFS (progressionfree survival): elinaika ennen taudin etenemistä. Kirjallisuushaun avulla selvitettiin: 1) onko nivolumabin tehoa ja turvallisuutta, edenneen munuaissyövän hoidossa potilailla, jotka ovat saaneet vähintään yhtä aiempaa hoitoa, tutkittu muissa faasin II tai III tutkimuksissa? Kirjallisuushaun yksityiskohdat on kuvattu tarkemmin liitteessä 1. 2) voiko nivolumabin tehoa ja turvallisuutta verrata everolimuusin kautta epäsuorasti aksitinibiin, patsopanibiin, sorafenibiin tai sunitinibiin? Tämän selvittämiseksi haettiin tutkimuksia, joissa everolimuusia olisi verrattu näihin hoitovaihtoehtoihin edennyttä tai metastasoitunutta munuaissyöpää sairastavilla potilailla, jotka ovat saaneet vähintään yhtä aiempaa hoitoa. Kirjallisuushaun yksityiskohdat on kuvattu tarkemmin liitteessä 2. Haussa tunnistettiin CheckMate 025 -tutkimuksen (Motzer ym. 2015a) lisäksi yksi faasin II sokkoutettu monikeskustukimus (Motzer ym. 2015b) Tässä tutkimuksessa edennyttä tai metastasoitunuotta munuaissyöpää sairastavat potilaat, jotka olivat saaneet vähintään yhtä antiangiogeenistä (verisuonten kasvua estävää) lääkehoitoa, satunnaistettiin saamaan nivolumabia annoksella 0,3 mg/kg (n = 60), 2,0 mg/kg (n = 54) tai 10,0 mg/kg (n = 54) kolmen viikon välein. Tutkimuksen ensisijainen tavoite oli arvioida nivolumabin annosvastetta suhteessa potilaiden elinaikaan ennen taudin etenemistä (PFS). Koska tässä tutkimuksessa ei käytetty nivolumabia myyntiluvassa määritellyllä annoksella (3 mg/kg), tutkimusta ei käsitellä tarkemmin tässä arvioinnissa. 11
12 Näiden lisäksi tunnistettiin kolme meneillään olevaa nivolumabi-tutkimusta, jotka on kuvattu kappaleessa Tutkimuksia, jossa everolimuusia olisi verrattu aksitinibiin, patsopanibiin, sorafenibiin tai sunitinibiin edennyttä tai metastasoitunutta munuaissyöpää sairastavilla potilailla, ei tunnistettu. Tämän takia tässä arvioinnissa ei ole tehty epäsuoraan vertailuun perustuvaa metaanalyysiä CheckMate 025 -tutkimus CheckMate 025 on faasin III avoin satunnaistettu monikeskustutkimus, johon otettiin mukaan 821 edennyttä tai metastasoitunutta munuaissyöpää (kirkassolusyöpä) sairastavaa potilasta, jotka olivat aiemmin saaneet yhdestä kahteen antiangiogeenistä hoitoa. Tutkimukseen mukaan otettujen potilaiden täytyi lisäksi täyttää muun muassa seuraavat kriteerit: enintään kolme aikaisempaa hoitoa mukaan lukien sytokiinia tai solunsalpaajaa sisältävät hoidot, tauti oli edennyt tutkimukseen mukaan tuloa edeltävän kuuden kuukauden aikana, toimintakyky vähintään 70 pistettä Karnofskyn asteikolla. Tutkimuksesta pois suljettiin muun muassa sellaiset potilaat, joilla oli etäpesäke keskushermostossa, jotka olivat aiemmin saaneet mtor-estäjää tai joiden terveydentila vaati kortikosteroidihoitoa (>10 mg/pv prednisonia vastaava annos) Tutkimukseen otettiin mukaan potilaita riippumatta kasvaimen PD-L1 -statuksesta. Potilaiden ominaispiirteet nivolumabi- ja everolimuusihoitohaaroissa olivat hyvin samankaltaiset lähtötilanteessa. Potilaiden iän mediaani oli 62 vuotta (vaihteluväli vuotta). Seitsemänkymmentäviisi prosenttia potilaista oli miehiä. Puolet potilaista (49 %) kuului kohtalaisen riskin ryhmään, 15 prosentilla ennuste oli huono (MSKCC-ennustepisteillä mitattuna). Suurin osa potilaista (72 %) oli saanut yhtä aiempaa antiangiogeenista hoitoa. Potilaista 59 prosenttia oli aiemmin hoidettu sunitinibilla, 30 prosenttia patsopanibilla ja 12 prosenttia aksitinibilla. Tutkimuksessa nivolumabi (3 mg/kg) annosteltiin 60 minuutin infuusiona laskimoon kahden viikon välein. Annosmuutokset eivät olleet sallittuja. Everolimuusin annos oli 10 mg päivässä suun kautta. Everolimuusin annosta voitiin muuttaa. Molempia hoitoja voitiin jatkaa taudin etenemisen jälkeen, mikäli hoidosta oli kliinistä hyötyä ja haittavaikutusprofiili oli hyväksyttävä. nivolumabi hoitohaaran (n = 410) potilailla hoidon keston mediaani oli 5,5 kuukautta (vaihteluväli 0,1 29,6 kk) ja keskiarvo 8,9 kuukautta. Yhteensä 179 potilaan nivolumabihoitoa jatkettiin taudin etenemisen jälkeen. Jatkohoitoa sai 227 potilasta, joista everolimuusia sai 105, aksitinibia sai 99 ja patsopanibia 37 potilasta. everolimuusi hoitohaaran (n = 411) potilailla hoidon keston mediaani oli 3,7 kuukautta (vaihteluväli 0,2 25,7 kk) ja keskiarvo 6,5 kuukautta. Yhteensä 183 potilaan everolimuusihoitoa jatkettiin taudin etenemisen jälkeen. Jatkohoitoa sai 260 potilasta, joista aksitinibia sai 149 potilasta, patsopanibia 64 potilasta ja sorafenibia 38 potilasta. PD-1-salpaajaa sai 7 potilasta everolimuusiryhmässä. Tutkimuksen ensisijainen lopputulosmuuttuja oli kokonaiselossaoloaika (OS). Toissijaisia lopputulosmuuttujia olivat vasteosuus (objective resonse rate, ORR), elossaoloaika ennen taudin etenemistä (PFS), elämänlaatu ja haittojen ilmaantuminen. Lisäksi tutkittiin kasvaimen PD-L1-ilmentymisen ja elossaoloajan yhteyttä Meneillään olevat tutkimukset Kirjallisuuskatsauksen (liite 1) ja myyntiluvan haltijan toimittamien tietojen perusteella meneillään on seuraavat tutkimukset: CheckMate 214 -tutkimus (NCT ) on avoin monikeskustutkimus, jossa potilaat (n ~ 1070) on satunnaistettu saamaan joko (1) nivolumabia ja ipilimumabia tai (2) sunitinibia. Tutkimuksen ensisijainen tavoite on arvioida hoitojen vaikutusta elinaikaan ennen taudin etenemistä (PFS) ja kokonaiselinaikaan (OS) edennyttä tai metastoitunutta munuaissyöpää 12
13 sairastavien potilaiden ensilinjan hoidossa. Tutkimus on alkanut vuonna 2014 ja aineiston keruu ensisijaisten tulosmuuttujien osalta, ennustetaan päättyvän vuonna NCT tutkimus, jossa potilaat (n ~ 60) on satunnaistettu saamaan joko (1) nivolumabia, (2) nivolumabia ja bevasitsumabia tai (3) nivolumabia ja ipilimumabia. Tutkimuksen ensisijainen tavoite on arvioida hoitojen turvallisuutta ja siedettävyyttä edennyttä tai mestatsoitunutta munuaissyöpää sairastavilla potilailla. Tutkimuksen kelpoisuuskriteerit sallivat sellaisten potilaiden mukaan oton, joita on hoidettu aiemmin sytokiinilla, TKI- tai mtor - estäjällä (ei kuitenkaan bevasitsumabilla). Tutkimus on alkanut vuonna 2014 ja aineiston keruun ennustetaan päättyvän ensisijaisten tulosmuuttujien osalta vuonna CheckMate 374 -tutkimus (NCT ) on faasin 3b/4 monikeskustutkimus, jossa potilaat (~150) saavat nivolumabia monoterapiana. Tutkimuksen ensisijainen tavoite on arvioida immuunivälitteisiä haittavaikutusten (aste 3) ilmaantumista edennyttä tai metastasoitunutta munuaissyöpää sairastavilla potilailla, jotka ovat saaneet yhdestä kahteen aiempaa VEGFtäsmähoitoa. Tutkimus on alkanut vuonna 2015 ja aineiston keruun ennustetaan päättyvän ensisijaisten tulosmuuttujien osalta vuonna Mikä on nivolumabin vaikutus hoidon lopputuloksiin? CheckMate 025 -tutkimuksen tulokset on raportoitu taulukossa 5. Taulukko 5. Yhteenveto CheckMate 025 -tutkimuksen tuloksista. Elossaoloajan (OS) mediaani, kk (95% LV) Elossaoloaika ennen taudin etenemistä (PFS) mediaani, kk (95% LV) Nivolumabi (n = 410) Everolimuusi (n = 411) Suhteellinen ero HR (95 % LV) 25,0 (21,8 NE) 19,6 (17,6 23,1) 0,73 (0,57 0,93) 4,6 (3,7 5,4) 4,4 (3,7 5,5) 0,88 (0,75 1,03) Hoitovaste (ORR), % ,21 (0,14 0,33) 1 Täydellinen vaste (CR), % 1 <1 Osittainen vaste (PR), % ) Fimean laskema riskisuhde (RR). HR: hasardisuhde; LV: luottamusväli; NE: ei arvioitavissa Kokonaiselossaoloaika Tutkimuksessa elossaoloajan mediaani oli 5,4 kuukautta pidempi (25,0 kk vs. 19,6 kk, hasardisuhde 0,73, 95 %:n LV 0,57 0,93) nivolumabia saaneessa ryhmässä verrattuna everolimuusiryhmään (taulukko 5) Elossaoloaika ennen taudin etenemistä Tutkimuksessa ei havaittu eroa elossaoloajassa ennen taudin etenemistä (taulukko 5). Edenneellä taudilla tarkoitetaan, että mitattavien pesäkkeiden pisimpien halkaisijoiden summa on suurentunut kaksikymmentä prosenttia tai enemmän verrattuna pienimpään mitattuun summaan tai on ilmaantunut yksikin uusi pesäke (RECIST 1.1 -kriteerit, Eisenhauer ym. 2009). Elossaoloajalla ennen taudin etenemistä tarkoitetaan aikaa tutkimuksen alusta taudin etenemiseen tai kuolemaan (mistä tahansa syystä) Hoitovaste Tutkimusnäytön perusteella hyvin pieni osa edennyttä munuaissyöpää sairastavista potilaista saavuttaa täydellisen vasteen (taulukko 5). Sen sijaan osittaisen vasteen saaneiden potilaiden osuus on suurempi nivolumabiryhmässä kuin everolimuusia saaneilla potilailla. Mediaani-aika täydellisen tai osittaisen hoitovasteen saavuttamiseen oli 3,5 kuukautta nivolumabiryhmässä (n = 103, 25 % potilaista) ja 3,7 kuukautta everolimuusiryhmässä (n = 22, 5 % potilaista). Vastaavasti hoitovasteen keston mediaani oli 12 kuukautta molemmissa tutkimusryhmissä. 13
14 Hoitovasteen määrittäminen perustuu kasvainten koon muutoksen mittaamiseen. Täydellinen vaste (CR) tarkoittaa, että syöpää ei enää havaita kuvantamistutkimuksissa. Osittaisella vasteella tarkoitetaan sitä, että mitattavien syöpäpesäkkeiden halkaisijoiden summa pienentyy 30 prosenttia tai enemmän. (Eisenhauer ym. 2009) Elämänlaatu Potilaiden elämänlaatua mitattiin FKSI-DRS -mittarilla (Cella ym. 2007). FKSI-DRS pisteet voivat vaihdella välillä Mitä suurempi arvo on, sitä parempi on elämänlaatu. Mittarin MID-raja-arvoksi (minimal important difference, pienin kliinisesti merkittävä ero) on esitetty 2 3 pisteen muutosta. Lähtötilanteessa elämänlaatupisteiden mediaani, 31,0 pistettä, oli sama sekä nivolumabiettä everolimuusi-hoitohaaran potilailla. Elämänlaatua mitattiin neljän viikon välein aina viikkoon 104 asti (kuvio 1). Nivolumabiryhmän potilaiden elämänlaatu oli eri mittausajankohtina 0 3 pistettä (mediaani) lähtötilannetta parempi. Parhaat tulokset (3 pisteen muutos) raportoitiin viikon 92 jälkeen, jolloin elämänlaatutiedot olivat käytettävissä noin 30 potilaalta. Vastaavasti everolimuusiryhmän elämänlaatu oli eri mittausajankohtina 0 3 pistettä (mediaani) lähtötilannetta huonompi. Tutkimusryhmien välillä oli tilastollisesti merkittävä ero koko seurantajakson ajan. Kuvio 1. Elämänlaadun keskimääräinen muutos eri mittauspisteissä nivolumabi ja everolimuusi-tutkimushaaroissa CheckMate 025 -tutkimuksessa (myyntiluvan haltijan toimittama kuvio, Sharma ym. 2015, suullinen esitys). 3.3 Onko nivolumabin vaikutus erilainen eri potilasryhmissä? CheckMate 025 -tutkimuksen perusteella nivolumabihoidon suhteellinen vaikutus kokonaiselossaoloaikaan (hasardisuhde, HR) on samansuuntainen PD-L1-statuksen, MSKCCennustepisteiden ja hoitolinjan mukaisissa alaryhmissä (taulukko 6). Alaryhmäanalyysin perusteella on mahdollista, että yli 75-vuotiailla nivolumabihoidon hyödyt everolimuusin verrattuna jäävät vaatimattomammaksi. Johtopäätösten tekemistä rajoittaa kuitenkin yli 75- vuotiaiden vähäinen määrä tutkimuksessa, jonka vuoksi näihin havaintoihin tulee suhtautua varauksin. Ikäryhmään liittyvän alaryhmäanalyysin perusteella ei ole mahdollista tehdä yksiselitteisiä johtopäätöksiä siitä, että hoidon teho olisi erilainen ikäryhmästä riippuen. 14
15 Taulukko 6. Ikä Alaryhmäanalyysin tuloksia nivolumabihoidon vaikutuksista elossaoloaikaan (OS) everolimuusihoitoon verrattuna (CheckMate 025 -tutkimus). N HR (95 % LV) < 65 vuotta 497 0,78 (0,60 1,01) vuotta 250 0,64 (0,45 0,91) 75 vuotta 74 1,23 (0,66 2,31) PD L1 -status 1 % 181 0,79 (0,53 1,17) <1 % 575 0,77 (0,60 0,97) 5 % 85 Ei raportoitu 1 <5 % 671 Ei raportoitu 1 MSKCC-ennustepisteet hyvä 293 0,89 (0,59 1,32) kohtalainen 404 0,76 (0,58 0,99) huono 124 0,47 (0,30 0,73) Aiempien antiangiogeenisten hoitolinjojen määrä ,71 (0,56 0,90) ,89 (0,61 1,29) 1 Tulokset olivat samansuuntaiset ryhmissä, jossa kasvaimen PD L1 ilmentyminen oli 5 % ja <5 %. HR: hasardisuhde; LV: luottamusväli; MSKCC: Memorial Sloan-Kettering Cancer Center. Nivolumabihoitoa voidaan jatkaa niin kauan kuin siitä todetaan olevan kliinistä hyötyä tai kunnes potilas ei enää siedä sitä (valmisteyhteenveto). Tällä hetkellä nivolumabihoidon keston vaikutuksesta hoidon lopputuloksiin ei ole saatavilla julkaistua tietoa. Sen takia Fimea pyysi myyntiluvan haltijaa toimittamaan tietoja nivolumabi- ja everolimuusihoidon keskimääräisestä kokonaiskestosta CheckMate 025 -tutkimuksen seuraavissa alaryhmissä: potilailla, joiden tutkimuslääkkeen käyttö loppui taudin etenemiseen, potilailla, joiden tutkimuslääkkeen käyttö jatkui taudin etenemisen jälkeen. Myyntiluvan haltijan mukaan hoidon kestoon liittyvä tieto on saatavilla ainoastaan koko tutkimuspopulaation osalta. Alaryhmiin jaoteltuna tietoa ei ole saatavilla. Lisäksi Fimea pyysi myyntiluvan haltijaa toimittamaan CheckMate 025 -tutkimuksen kokonaiselossaoloaikatulokset eriteltynä taudin etenemisen jälkeisen lääkehoidon mukaan. Myyntiluvan haltijan mukaan tietoa ei ole saatavilla. 3.4 Millainen on nivolumabin turvallisuus hoitovaihtoehtoihin verrattuna? Nivolumabin yleisimpiä haittavaikutuksia ( 10 % potilaista) ovat väsymys, pahoinvointi, kutina, ripuli, vähentynyt ruokahalu ja ihottuma (taulukko 7 ja valmisteyhteenveto). CheckMate 025 -tutkimuksessa nivolumabihoitoa saaneilla potilailla ilmeni vähemmän haittoja, mukaan lukien vakavat haitat (aste 3 4) ja hoidon keskeyttämiseen johtaneet haitat, kuin everolimuusia saaneilla potilailla. Nivolumabin käyttöön liittyy immuunivälitteisiä haittavaikutuksia kuten keuhkotulehdus, suolistotulehdus maksatulehdus, munuaistulehdus ja munuaisten vajaatoiminta, endokrinopatiat ja ihottuma. Näiden ilmenemis- ja korjaantumisaikoja on kuvattu tarkemmin valmisteyhteenvedossa. Vertailevaa tutkimustietoa nivolumabin turvallisuudesta aksitinibiin, patsopanibiin, sorafenibiin tai sunitinibiin verrattuna ei ole saatavilla. 15
16 Taulukko 7. Nivolumabi- ja everolimuusihoitoihin liittyvien haittojen esiintyminen (% potilaista) CheckMate 025 -tutkimuksessa. Nivolumabi (n = 406) % potilaista Everolimuusi (n = 397) % potilaista Vähintään yksi haitta Haitta, aste Hoidon keskeyttämiseen johtanut haitta 8 13 Aste 1 5 Aste 3 4 Aste 1 5 Aste 3 4 Väsymys Pahoinvointi 14 < Kutina Ripuli Vähentynyt ruokahalu 12 < Ihottuma 10 < Yskä Anemia Hengenahdistus Perifeerinen turvotus Keuhkotulehdus Limakalvotulehdus Makuhäiriö Hyperglykemia Suutulehdus Hypertriglyseridemia Nenäverenvuoto Pohdinta Näyttö nivolumabin vaikutuksista perustuu yhteen faasin III -tutkimukseen (CheckMate 025). Sen perusteella nivolumabi on teholtaan parempi kuin everolimuusi edenneen munuaissyövän hoidossa potilailla, joiden tauti on edennyt aiemman sunitinibi- tai patsopanibihoidon aikana tai sen jälkeen. Myös nivolumabin turvallisuusprofiili näyttää suotuisalta everolimuusihoitoon verrattuna. Fimean näkemykseen mukaan CheckMate 025 -tutkimuksen tulosten soveltamisessa tulisi kiinnittää huomiota seuraaviin asioihin: Potilasryhmä Tutkimuksessa yli 75-vuotiaita oli 9 prosenttia. Suomessa kolmannes munaissyöpädiagnoosin saaneista potilaista on yli 75-vuotiaita (Suomen syöpärekisteri 2016). Se rajoittaa CheckMate 025 -tutkimuksen tulosten sovellettavuutta Suomeen. Lisäksi tutkimuksen alaryhmäanalyysin perusteella voi olla mahdollista, että nivolumabin teho yli 75-vuotiailla on vaatimattomampi kuin koko tutkimusväestössä (taulukko 6). Johtopäätösten tekemistä rajoittaa kuitenkin yli 75-vuotiaiden vähäinen määrä tutkimuksessa, jonka vuoksi näihin havaintoihin tulee suhtautua varauksin. Ikäryhmään liittyvän alaryhmäanalyysin perusteella ei ole mahdollista tehdä yksiselitteisiä johtopäätöksiä siitä, että hoidon teho olisi erilainen ikäryhmästä riippuen. Alaryhmäanalyysien tulos (hasardisuhde, HR) on samansuuntainen sekä toisen että kolmannen linjan hoidossa (1 tai 2 aiempaa antiangiogeenista hoitoa). Kolmannen hoitolinjan potilaita (n = 230) on tutkimuksessa kuitenkin vähemmän kuin toisen hoitolinjan potilaita (n = 591). Toisin sanoen, tutkimusnäyttöä nivolumabihoidon vaikutuksista, potilailla jotka ovat saaneet kahta aiempaa antiangiogeenista hoitoa, on rajoitetusti. 16
17 Kasvaimen PD-L1-ilmentyminen ei näytä olevan tekijä, jonka avulla voitaisiin ennustaa nivolumabihoidon vaikutusta edennyttä munuaissyöpää sairastavavilla potilailla. Nivolumumabin turvallisuutta ei ole tutkittu alle 18-vuotiailla tai potilailla, joilla on vaikea maksan tai munuaisten vajaatoiminta, autoimmuunisairaus tai potilailla, joilla on käytössä immuunisalpaaja. Arvioitava lääkehoito. Julkaistun tutkimustiedon perusteella ei tiedetä, onko lyhytkestoisen hoidon vaikutuksissa eroa verrattuna pitkäkestoiseen nivolumabihoitoon. Toisin sanoen, nivolumabihoidon optimaalinen kesto ei ole tiedossa. CheckMate 025-tutkimuksessa nivolumabihoidon keston mediaani oli 5,5 kuukautta ja keskiarvo 8,9 kuukautta. Hoitoa voitiin kuitenkin jatkaa niin kauan kuin siitä todettiin olevan kliinistä hyötyä tai kunnes potilas ei enää sietänyt sitä. Pisimmillään nivolumabia käytettiin yli 29 kuukautta ja lyhimmillään alle kuukauden. Myöskään jatkohoitojen vaikutuksesta lopputuloksiin ei ole saatavilla julkaistua tietoa. Tutkimushaarojen välillä on eroja tutkimuslääkkeen lopetuksen jälkeen annettavissa jatkohoidoissa. Sen takia on mahdollista, että tulos kuvaa hoitostrategian (nivolumabi + jatkohoito) eikä nivolumabin vaikutusta kokonaiselossaoloaikaan. Toisin sanoen jatkohoidot voivat vääristää nivolumabihoidon ja ja kokonaiselossaoloajan välistä yhteyttä. Vertailuhoidot CheckMate 025 -tutkimus on ensimmäinen, jossa osoitetaan elinaikahyötyä aiemmin hoidetussa edennyttä munuaissyöpää sairastavassa potilaspopulaatiossa aktiivihoitoon verrattuna. Lopputulokset Immuunivasteen muuntajilla (kuten esim. nivolumabilla) hoitovaste voi tulla esiin hitaasti, ja hoidon todellinen hyöty saattaakin näkyä vasta 1 2 vuoden kuluttua hoidon aloituksesta lisääntyneenä elossaolevien potilaiden osuutena. Tällaisia havaintoja on tehty esimerkiksi keuhkosyövän hoidossa. (Koivunen ym. 2016) Check Mate 025 -tutkimuksessa on käytetty RECIST kriteerejä hoidon vasteen mittaamisessa. Kriteerejä käytetään yleisesti syöpälääketutkimuksissa (EMA 2013). Immunoonkologisten hoitojen, kuten nivolumabin, vasteet voivat kuitenkin tulla viiveellä. Sen takia voi olla, ettei hoidon todellinen hyöty näy elossaoloajassa ennen taudin etenemistä (PFS). Toisin sanoen, nivolumabi-tutkimuksissa on havaittu elinaikahyötyä (OS) ilman merkittäviä PFS vaikutuksia. Nivolumabihoitoon liittyen tulisi kerätä lisätietoa muun muassa hoidon kohdentumisesta, kestosta, jatkohoidoista, haittojen ilmaantumisesta ja hoidon lopputuloksista. 17
18 4 KUSTANNUKSET Kustannusten arviointi on tehty Fimean toimesta. Tässä arvioinnissa Fimea ei pyytänyt myyntiluvan haltijaa toimittamaan budjettivaikutusanalyysiä. Sen sijaan myyntiluvan haltijalta pyydettiin vastauksia yksittäisiin kysymyksiin, jotka koskivat esimerkiksi hoidon kestoa. Kustannukset laskettiin potilaalle, jonka paino on 77,95 kiloa (FINRISKI 2012). Analyyseissä huomioitiin lääke ja annostelukustannukset sairaalan näkökulmasta. Lisäksi analyysissä huomioitiin avohuollossa käytettävien vertailuhoitojen kustannukset. Haittavaikutusten hoidon kustannukset oletettiin lääkekustannuksiin verrattuna pieneksi, minkä takia niitä ei huomioitu analyysissä. Budjettivaikutusanalyysissä kustannuksia tarkasteltiin vuoden ajanjaksolta. 4.1 Mikä on nivolumabin ja sen hoitovaihtoehtojen hinta? Nivolumabi maksaa noin euroa hoitovaihtoehtojaan enemmän kuukaudessa. Taulukossa 8 on esitetty vertailtavien lääkeaineiden hinnat, joita on käytetty hoidon kustannusten laskennassa. Lääkekustannusten laskennassa on käytetty seuraavaa annostusta: Nivolumabi: 3 mg/kg kahden viikon välein. Aksitinibi: 5 mg kaksi kertaa vuorokaudessa. Everolimuusi: 10 mg kerran vuorokaudessa. Patsopanibi: 800 mg kerran vuorokaudessa. Sorafenibi: 400 mg kaksi kertaa vuorokaudessa. Sunitinibi: 50 mg kerran vuorokaudessa 4 viikon ajan, minkä jälkeen on 2 viikon hoitotauko. Esimerkkipotilaan (77,95 kg) yhteen hoitokertaan tarvitaan 234 mg nivolumabia (annostus 3 mg/kg). Se tarkoittaa kahta 10 ml ja yhtä 4 ml injektiopulloa olettaen, että ylijäävää osuutta injektiopullosta ei voida hyödyntää. Taulukko 8. Lääke Nivolumabi Lääkkeiden hinnat (Lähde: IMS Health myyntitilastot ). Nivolumabin hinta on tukkuhinta. Muiden lääkkeiden hinta on veroton vähittäismyyntihinta. (kuukausi = 30,4 pv = 365 pv / 12) Vahvuus 10 mg/ml Myyntipakkaus 4 ml 10 ml Hinta ( ) 591, , 00 Lääkekustannukset kuukaudessa ( ) 7706,71 Aksitinibi 5 mg 56 tabl , ,63 Everolimuusi 10 mg 30 tabl , ,61 Patsopanibi 400 mg 60 tabl , ,05 Sorafenibi 200 mg 112 tabl , ,38 Sunitinibi 50 mg 28 kaps , , Millainen on nivolumabihoidon kokonaiskustannus hoitovaihtoehtoihin verrattuna? Vertailtavien hoitojen lääke- ja annostelukustannukset on esitetty taulukossa 9. Fimean arvion mukaan nivolumabihoito maksaa euroa potilasta kohti (hoidon kesto 5,5 8,9 kk). Lisäkustannukset nivolumabin hoitovaihtoehtoihin verrattuna ovat noin euroa potilasta kohden. Arvioissa on huomioitu ainoastaan lääke- ja annostelukustannukset. Mahdollista vaihtelua vertailuhoitojen kestossa ei ole huomioitu. 18
19 Taulukko 9. Hoito-ohjelmien kustannukset potilasta kohden. Lääke Nivol. Aksit. Ever. Patsop. Soraf. Sunit. Hoidon kesto (kk) 5,5 8,9 4,9 6,3 5,6 5,0 6,0 Lääkekustannukset ( ) Annostelukustannukset ( ) Yhteensä ( ) Nivolumabihoidon lisäkustannus ( ) ) ) ) ) ) ) Lääkekustannus perustuu sairasvakuutuksen erityiskorvaustietoihin (keskimääräinen kustannus, /potilas) vuodelta 2014 (Fimea ja Kela 2015). Kustannuksista on vähennetty arvonlisäveron (10 %) osuus. Hoidon kesto Hoidon kokonaiskustannukset riippuvat oleellisesti hoidon pituudesta. Nivolumabihoidon kustannukset arvioitiin sekä 5,5 kuukauden että 8,9 kuukauden pituisille hoidoille. Ne ovat hoidon keston mediaani ja keski-arvo CheckMate 025 -tutkimuksessa. Aksitinibi-, everolimuusi-, patsopanibi-, sorafenibi- ja sunitinibihoitojen pituudeksi oletettiin 4,9 6,3 kuukautta. Tämä saatiin jakamalla taulukossa 9 raportoitu lääkekustannus saman hoidon lääkekustannuksella kuukaudessa (taulukko 8). Lähestymistapa voi aliarvioida vertailuhoitojen kestoa ja kustannuksia, koska laskelma perustuu yhden kalenterivuoden korvaustietoihin. Lähestymistapa ei myöskään huomioi todellisia hoitoannoksia, jotka voivat erota kappaleessa 4.1. ilmoitetuista annoksista. Toisaalta everolimuusihoidon keskimääräinen kesto CheckMate 025 -tutkimuksessa oli 6,5 kuukautta, mikä vastaa hyvin tässä raportissa käytettyä arviota. Annostelukustannukset. Nivolumabi annetaan laskimoon 60 minuutin kuluessa kahden viikon välein. Nivolumabin annostelukustannuksena käytettiin 307 per annostelu. Se on hintaindeksikorjattu yksikkökustannus syöpätautien avohoitokäynnille (Kapiainen ym. 2014). Avohoitokäynnin hinnan käyttäminen voi yliarvioida annostelukustannukset. Haittavaikutusten hoidon kustannukset Haittavaikutusten hoidon kustannuksia ei huomioitu tässä analyysissä, koska ne ovat vähäiset suhteessa nivolumabihoidon kokonaiskustannuksiin. Mikäli esimerkiksi 10 prosenttia potilaista saa haittavaikutuksen, jonka hoidon kustannus potilasta kohti on euroa, niin tällöin vaikutus keskimääräiseen potilaskohtaiseen kokonaiskustannukseen on 100 euroa. Fimean oletus on, että nivolumabin haittojen hoidosta aiheutuu pienemmät kustannukset kuin sen hoitovaihtoehtojen haittojen hoidosta. Myyntiluvan haltija on aiemmassa raportissa, joka käsitteli PD-1 -vasta-aineita melanooman hoidossa, arvioinut haittavaikutusten hoidon kustannuksiksi 176 /potilas (Härkönen ym. 2015). Esimerkiksi everolimuusin liittyvien haittojen hoito voi olla noin 500 euroa kalliimpaa per potilas. Tämä karkea arvio everolimuusiin liittyevien haittojen kustannuksista on johdettu Englannin ja Walesin arviointiviranomaisen (Nice) raportista (Pitt ym. 2010). Herkkyysanalyysit Hoidon keskimääräisiin lääkekustannuksiin (taulukko 8) voivat vaikuttaa esimerkiksi hoidon kesto, seuraavat hoitolinjat, potilaan paino ja sairaaloille mahdollisesti myönnetyt alennukset. Jossain tapauksissa on myös mahdollista hyödyntää yli jäävä osuus injektiopullosta toisen potilaan hoidossa. Kuviossa 3 on havainnollistettu hoidon keston, annoksen ja mahdollisten alennusten vaikutusta lääkekustannuksiin. Käytetyt annokset 200, 240 ja 300 mg vastaavat 67, 80 ja 100 kiloa painavien potilaiden annoksia. Valmisteyhteenvedon mukaan annoksen (3 mg/kg) suu- 19
20 rentamista tai pienentämistä ei suositella. Herkkyysanalyyseissä käytetyt sairaalaalennuksen arvot (0 20 %) on valittu sattumanvaraisesti. Fimealla ei ole tiedossa nivolumabin mahdollisia sairaala-alennuksia. Kuvio 2. Hoidon keston, kerta-annoksen ja mahdollisten sairaaloille myönnettyjen alennusten vaikutus nivolumabin lääkekustannuksiin per potilas. Kuviossa y-akseli leikkaa x-akselin kohdassa Se on perusanalyysin tulos, jossa hoidon kesto on 5,5 kuukautta, annos 240 mg ja alennus 0%. 4.3 Mikä on nivolumabihoidon budjettivaikutus? Budjettivaikutus riippuu muun muassa hoidettavien potilaiden lukumäärästä ja hoidon kestosta. Hoidettujen potilaiden lukumäärän vaikutusta lääkekustannuksiin on havainnollistettu kuviossa 3. Kuvio 3. Hoidettujen potilaiden lukumäärän vaikutus lääkekustannuksiin. Laskelmassa ei ole huomioitu mahdollisia nivolumabin sairaala-alennuksia. Patsopanibin ( /potilas), sorafenibin ( /potilas) ja sunitinibin ( /potilas) lääkekustannukset vastaavat everolimuusin ja aksitinibin kustannuksia. Myyntiluvan haltija on arvioinut, että nivolumabia saisi Suomessa 24 edennyttä munuaissyöpää sairastavaa potilasta vuodessa. Arvioissa käytetty lähestymistapa on kuvattu liitteessä 3. Vastaavasti, Fimean arvion mukaan, nivolumabia voisi saada noin 50 edennyttä 20
21 munuaissyöpää sairastavaa potilasta vuodessa. Fimean arvio perustuu oletukseen, että Suomessa hoidetaan vuodessa yli kahtasataa edennyttä munuaissyöpää sairastavaa potilasta, jotka ovat saaneet vähintään yhtä aiempaa hoitoa. Arvio kahdestasadasta potilaasta on aksitinibista, everolimuusista tai sorafenibista erityiskorvausta munuaissyöpädiagnoosilla saaneiden potilaiden lukumäärään vuonna 2015 (kappale 2.2). Mikäli 25 prosenttia näistä potilaista saisi nivolumabihoitoa, se tarkoittaisi noin 50 nivolumabilla hoidettua potilasta Suomessa vuodessa. Potilaiden lukumäärän ja hoidon keston lisäksi budjettivaikutus riippuu siitä, korvaako nivolumabi muiden hoitovaihtoehtojen käyttöä vai käytetäänkö sitä muiden hoitovaihtoehtojen lisäksi yhtenä uutena hoitolinjana. Sen takia budjettivaikutuksen arvioinnissa on huomioitu kaksi skenaariota. Skenaario 1. Nivolumabi korvaa sen hoitovaihtoehtoja edenneen tai metastasoituneen munuaissyövän toisen ja myöhempien linjojen hoidossa. Tällöin nivolumabin hoidosta aiheutuva lisäkustannus on noin /potilas (taulukko 9). Se tarkoittaa, että budjettivaikutus voi olla noin 0,6 1,4 miljoonan euroa, jos hoidetaan 25 potilasta vuodessa, 1,2 2,7 miljoonaa euroa, jos hoidetaan 50 potilasta vuodessa, 1,8 4,1 miljoonaa euroa, jos hoidetaan 75 potilasta vuodessa. Skenaario 2. Nivolumabia käytetään muiden hoitovaihtoehtojen lisäksi yhtenä uutena hoitolinjana. Tällöin budjettivaikutus vastaa nivolumabihoidon kustannuksia ( /potilas, taulukko 9). Se tarkoittaa, että budjettivaikutus voi olla noin 1,2 1,9 miljoonan euroa, jos hoidetaan 25 potilasta vuodessa, 2,3 3,7 miljoonaa euroa, jos hoidetaan 50 potilasta vuodessa, 3,5 5,6 miljoonaa euroa, jos hoidetaan 75 potilasta vuodessa. Fimean näkemykseen mukaan on mahdollista, että nivolumabilla hoidetaan vuodessa noin 50 potilasta. Lisäksi on todennäköistä, että budjettivaikutus on skenaarioiden 1 ja 2 välissä. Se tarkoittaisi noin 1,2 3,7 miljoonan vuotuista budjettivaikutusta (50 potilasta; nivolumabin budjettivaikutus /potilas). Budjettivaikutuksen arvioinnissa on huomioitu lääke- ja annostelukustannukset. Arvioon liittyy merkittäviä epävarmuuden lähteitä. Esimerkiksi hoidon kohderyhmän tarkkaa kokoa ei tiedetä. Myös eri hoitojen todellinen kesto vaikuttaa merkittävästi kustannuksiin ja budjettivaikutukseen. Budjettivaikutuksen arvioinnissa ei myöskään ole huomioitu mahdollisia sairaaloille myönnettäviä alennuksia. 4.4 Pohdinta Kaikki edenneen munuaissyövän lääkehoidot ovat kalliita. Arvio nivolumabihoidon lisäkustannuksista sen hoitovaihtoehtoihin verrattuna on noin /potilas. Hoidon kesto vaikuttaa kaikkien hoitovaihtoehtojen kustannuksiin. Lääkekustannuksiin verrattuna esimerkiksi haittavaikutusten hoidon ja hoidon seurannan kustannukset ovat oletettavasti pienet. Hoidon tehon ja turvallisuuden perusteella nivolumabin käyttö edenneen munuaissyövän hoidossa vaikuttaa hoidollisesti järkevältä. Nivolumabin tämänhetkinen listahinta ilman alennuksia johtaa kuitenkin suuriin potilaskohtaisiin kustannuksiin. Sairaalalääkkeen nopea arviointiprosessi ei ota kantaa hoidon varsinaiseen kustannusvaikuttavuuteen. Päätöksentekijän tulee viime kädessä arvioida se, kuinka paljon lääkkeen tuomasta lisähyödystä voidaan maksaa. Kustannusvaikuttavuusanalyysien voidaan, ainakin teoriassa, tunnistaa ne hoidot jotka tuottavat mahdollisimman paljon terveyttä käytettävissä olevilla resursseilla. Kustannusvaikuttavuuden arviointiin liittyy lukuisia oletuksia ja puutteita, ja se tehdään yleensä mallintaen lyhyen aikavälin tutkimustietoa hoidon vaikutuksista pitkälle aikavälille. Sen suurin etu kuitenkin lienee, että se mahdollistaa saman yksikön (esim. /QALY) käytön eri arvioinneissa ja parhaimmillaan osoittaa päätöksentekoon liittyvät epävarmuuden lähteet. Tämä auttaa johdonmukaisessa päätöksenteossa, vaikka päätöksiin toki vaikuttavat monet muutkin arvot ja tekijät kuin kustannusvaikuttavuus. 21
JULKAISUSARJA 6/2016 NIVOLUMABI EI- PIENISOLUISEN KEUHKO- SYÖVÄN HOIDOSSA
JULKAISUSARJA 6/2016 NIVOLUMABI EI- PIENISOLUISEN KEUHKO- SYÖVÄN HOIDOSSA NIVOLUMABI EI-PIENISOLUISEN KEUHKOSYÖVÄN HOIDOSSA Fimea kehittää, arvioi ja informoi -julkaisusarja 6/2016 Lääkealan turvallisuus-
JULKAISUSARJA 5/2015 PD-1-VASTA-AINEET EDENNEEN MELANOOMAN HOIDOSSA
JULKAISUSARJA 5/2015 PD-1-VASTA-AINEET EDENNEEN MELANOOMAN HOIDOSSA PD-1-VASTA-AINEET EDENNEEN MELANOOMAN HOIDOSSA Fimea kehittää, arvioi ja informoi -julkaisusarja 5/2015 Lääkealan turvallisuus- ja kehittämiskeskus
JULKAISUSARJA 2/2016 KARFILTSOMIBI UUSIUTUNEEN MULTIPPELIN MYELOOMAN HOIDOSSA
JULKAISUSARJA 2/2016 KARFILTSOMIBI UUSIUTUNEEN MULTIPPELIN MYELOOMAN HOIDOSSA KARFILTSOMIBI UUSIUTUNEEN MULTIPPELIN MYELOOMAN HOIDOSSA Fimea kehittää, arvioi ja informoi -julkaisusarja 2/2016 Lääkealan
JULKAISUSARJA 4/2015 RAMUSIRUMABI EDENNEEN MAHASYÖVÄN JA RUOKATORVI- MAHALAUKKURAJAN ADENOKARSINOOMAN HOIDOSSA
JULKAISUSARJA 4/2015 RAMUSIRUMABI EDENNEEN MAHASYÖVÄN JA RUOKATORVI- MAHALAUKKURAJAN ADENOKARSINOOMAN HOIDOSSA RAMUSIRUMABI EDENNEEN MAHASYÖVÄN JA RUOKATORVI- MAHALAUKKURAJAN ADENOKARSINOOMAN HOIDOSSA
JULKAISUSARJA 4/2016 PD-1- JA PD-L1-VASTA-AINEET. Uudet mahdolliset käyttöaiheet ja käyttöönoton kustannukset lähivuosina
JULKAISUSARJA 4/2016 PD-1- JA PD-L1-VASTA-AINEET Uudet mahdolliset käyttöaiheet ja käyttöönoton kustannukset lähivuosina PD-1- JA PD-L1-VASTA-AINEET. UUDET MAHDOLLISET KÄYTTÖAIHEET JA KÄYTTÖÖNOTON KUSTANNUKSET
OPDIVO (nivolumabi) Immuunivälitteisten haittavaikutusten hoito-opas. Infuusiokonsentraatti, liuosta varten. Käyttöaiheet Melanooma 1
OPDIVO (nivolumabi) Infuusiokonsentraatti, liuosta varten Immuunivälitteisten haittavaikutusten hoito-opas Käyttöaiheet Melanooma 1 OPDIVO (nivolumabi) monoterapiana on tarkoitettu aikuisten edenneen melanooman
JULKAISUSARJA 13/2016 PEMBROLITSUMABI PD-L1-POSITIIVISEN EI-PIENISOLUISEN KEUHKOSYÖVÄN HOIDOSSA. Arviointikooste
JULKAISUSARJA 13/2016 PEMBROLITSUMABI PD-L1-POSITIIVISEN EI-PIENISOLUISEN KEUHKOSYÖVÄN HOIDOSSA Arviointikooste PEMBROLITSUMABI PD-L1- POSITIIVISEN EI-PIENISOLUISEN KEUHKOSYÖVÄN HOIDOSSA Fimea kehittää,
JULKAISUSARJA 4/2013 EDENNEEN MUNUAISSYÖVÄN ENSILINJAN LÄÄKEHOIDOT. Arviointikooste
JULKAISUSARJA 4/2013 EDENNEEN MUNUAISSYÖVÄN ENSILINJAN LÄÄKEHOIDOT Arviointikooste EDENNEEN MUNUAISSYÖVÄN ENSILINJAN LÄÄKEHOIDOT Arviointikooste Fimea kehittää, arvioi ja informoi -julkaisusarja 4/2013
OPDIVO (nivolumabi) Infuusiokonsentraatti, liuosta varten. Immuunivälitteisten haittavaikutusten hoito-opas
Immuunivälitteisten haittavaikutusten hoito-opas Käyttöaiheet Melanooma 1 OPDIVO monoterapiana tai yhdistelmähoitona ipilimumabin kanssa on tarkoitettu aikuisten edenneen melanooman hoitoon (jota ei voida
JULKAISUSARJA 3/2014 BEVASITSUMABI METASTASOITUNEEN PAKSU- JA PERÄSUOLI- SYÖVÄN HOIDOSSA. Lääkekohtainen arviointi
JULKAISUSARJA 3/2014 BEVASITSUMABI METASTASOITUNEEN PAKSU- JA PERÄSUOLI- SYÖVÄN HOIDOSSA Lääkekohtainen arviointi BEVASITSUMABI METASTASOITUNEEN PAKSU- JA PERÄSUOLISYÖVÄN HOIDOSSA Lääkekohtainen arviointi
Keytruda 50 mg kuiva-aine välikonsentraatiksi infuusionestettä varten, liuos, Merck Sharp & Dohme Limited.
Page 1 of 6 JULKAISTU NUMEROSSA 3/2015 UUTTA LÄÄKKEISTÄ Pembrolitsumabi Päivi Ruokoniemi, Olli Tenhunen / Kirjoitettu 29.9.2015 / Julkaistu 2.10.2015 Keytruda 50 mg kuiva-aine välikonsentraatiksi infuusionestettä
JULKAISUSARJA 3/2015 TRASTUTSUMABIEMTANSIINI HER2-POSITIIVISEN RINTASYÖVÄN HOIDOSSA
JULKAISUSARJA 3/2015 TRASTUTSUMABIEMTANSIINI HER2-POSITIIVISEN RINTASYÖVÄN HOIDOSSA TRASTUTSUMABIEMTANSIINI HER2-POSITIIVISEN RINTASYÖVÄN HOIDOSSA Fimea kehittää, arvioi ja informoi -julkaisusarja 3/2015
LEVINNEEN MUNUAISSYÖVÄN FAASI I-II HOITOTUTKIMUS SYÖPÄLÄÄKEYHDISTELMÄLLÄ
LEVINNEEN MUNUAISSYÖVÄN FAASI I-II HOITOTUTKIMUS SYÖPÄLÄÄKEYHDISTELMÄLLÄ Matias Wilenius Syventävien opintojen kirjallinen työ Tampereen yliopisto Lääketieteen laitos Joulukuu 2010 1 Tampereen yliopisto
LIITE I VALMISTEYHTEENVETO 1 1. LÄÄKEVALMISTEEN NIMI Avastin 25 mg/ml infuusiokonsentraatti, liuosta varten. 2. VAIKUTTAVAT AINEET JA NIIDEN MÄÄRÄT Bevasitsumabi 25 mg millilitraa kohti. Jokainen 4 ml:n
JULKAISUSARJA 6/2017 PEMBROLITSUMABI PD-L1- POSITIIVISEN EI- PIENISOLUISEN KEUHKOSYÖ- VÄN ENSILINJAN HOIDOSSA
JULKAISUSARJA 6/2017 PEMBROLITSUMABI PD-L1- POSITIIVISEN EI- PIENISOLUISEN KEUHKOSYÖ- VÄN ENSILINJAN HOIDOSSA Uusien sairaalalääkkeiden nopea arviointi PEMBROLITSUMABI PD-L1- POSITIIVISEN EI-PIENISOLUISEN
JULKAISUSARJA 4/2017 DARATUMUMABI- YHDISTELMÄHOITO MULTIPPELIN MYELOOMAN HOIDOSSA. Uusien sairaalalääkkeiden nopea arviointi
JULKAISUSARJA 4/2017 DARATUMUMABI- YHDISTELMÄHOITO MULTIPPELIN MYELOOMAN HOIDOSSA Uusien sairaalalääkkeiden nopea arviointi DARATUMUMABI- YHDISTELMÄHOITO MULTIPPELIN MYELOOMAN HOIDOSSA Fimea kehittää,
OPDIVO (nivolumabi) Immuunivälitteisten haittavaikutusten hoito-opas. Infuusiokonsentraatti, liuosta varten. Käyttöaihe. Tärkeää turvallisuustietoa
OPDIVO (nivolumabi) Infuusiokonsentraatti, liuosta varten Immuunivälitteisten haittavaikutusten hoito-opas Käyttöaihe OPDIVO (nivolumabi) monoterapiana on tarkoitettu aikuisten edenneen melanooman hoitoon
Tärkeää turvallisuutta koskevaa tietoa immuunivälitteisten haittavaikutusten riskin minimoimiseksi
20 mg/ml infuusiokonsentraatti, liuosta varten Tärkeää turvallisuutta koskevaa tietoa immuunivälitteisten haittavaikutusten riskin minimoimiseksi Terveydenhuollon ammattilainen Usein kysytyt kysymykset